**KORIŠTENJE SEKUNDARNIH PODATAKA**

Sekundarni podaci su podaci koji su prethodno prikupljeni od druge strane za određene svrhe. Korištenje sekundarnih podataka se itekako povećalo zbog dostupnih podataka na Internetu. Sekundarni podaci su najčešće povijesni podaci i već prikupljeni, ne zahtijevaju pristup ispitanicima ili nekim drugim subjektima istraživanja.

Primarna prednost sekundarnih podataka je njihova dostupnost. Prikupljanje sekundarnih podataka je gotovo uvijek brže i jeftinije od prikupljanja primarnih podataka (samostalno generiranje podataka istraživanjem). Nedostatak je u tomu što sekundarni podaci nisu dizajnirani za specifične potrebe istraživača pa se istraživač treba pitati koliko su podaci primjereni za njegovo istraživanje. Najčešći razlozi zbog čega se sekundarni podaci ne mogu koristiti jesu zastarjelost podataka, varijacije u definiranju koncepata, različite jedinice mjerenja i nedostatak informacija za provjeru točnosti podataka.

Ako sekundarni podaci formatom ne odgovaraju potrebama istraživača, može se poduzeti konverzija ili transformacija podataka. Riječ je o procesu promjene originalne forme podataka kako bi se dobio format primjereniji istraživanju. Primjerice, treba nam podatak o BDP-u per capita a imamo zasebno podatak o BDP-u i broju stanovnika pa ćemo kreirati novu varijablu BDP per capita na način što ćemo BDP podijeliti s brojem stanovnika. Ili možemo imati situaciju u kojoj imamo BDP izražen po kvartalima (tromjesečjima) a nama za istraživanja treba godišnji BDP pa možemo kreirati novu varijablu godišnjeg BDP-a tako što ćemo zbrojiti podatke BDP-a po kvartalima.

Grafički prikaz ilustrira niz pitanja koja trebamo postaviti kako bismo procijenili sekundarne podatke prije njihovog korištenja.

**Graf 1. Provjera sekundarnih podataka**

KORISTITE PODATKE

Pomažu li nam podaci u odgovoru na istraživačko pitanje?

Odgovaraju li podaci periodu koji nam je od interesa?

Odgovaraju li podaci populaciji koja nam je od interesa?

Odgovaraju li termini i varijable projektu kojega provodimo?

Jesu li mjerne jedinice usporedive?

Primjenjivost na projekt

Da

Da

Da

Da

Ne

Ne

Ne

Ne

Ne

Mogu li se podaci preoblikovati?

Ako je odgovor da, nastaviti s korištenjem

Ne





Je li moguće doći do originalnog izvora podataka?

Je li trošak pridobivanja podataka opravdan, vrijedan toga?

Postoji li mogućnost pristranosti?

Može li se potvrditi točnost podataka?

Da

Da

Da

Da

Ne

Ne

Ne







Preciznost podataka

Je li vrijedno rizika koristiti podatke?

Da

Ne

Izvor: Saunders, str. 163. Prema: Joselyn, R.W. (1977.) Designing Research Project, New York: Petrocelli/Charter.

Najčešći ciljevi korištenja sekundarnih podataka:

1) Pronalaženje činjenica i trendova – analiza okruženja kako bi se uočili trendovi koji mogu pomoći korisnicima sekundarnih podataka (država, poduzeća,…)

2) Kreiranje modela – specificiranje veze između dvije ili više varijabli (predviđanje budućih kretanja)

* rudarenje podataka ili *data mining* – korištenje računala u svrhu pronalaženja uzoraka u velikom broju podataka
* neuralne mreže – oblik umjetne inteligencije u kojem se računalo programira na oponašanje funkcioniranja ljudskog mozga

3) Stvaranje baze – praksa korištenja baze kako bi se razvio odnos prema jednome korisniku (ciljano fokusiranje)

Sekundarni podaci mogu biti u sirovoj (neobrađeni) i konačnoj formi (obrađeni). Tipovi sekundarnih podatak koji se koriste u istraživanju dijele se na tri glavne kategorije – dokumentarne, višestruko izvorne i anketne. Na sljedećem grafičkom prikazu prikazana je detaljna podjela pojedine kategorije.

Grafički prikaz 2. Tipovi sekundarnih podataka

Dokumentarni

Višestruko izvorni

Anketni

Pisani

materijali

Nepisani

materijali

Područni

Vremenske serije

Popisi

Regularne ankete

*Ad hoc* ankete

Izvor: Saunders, str. 259.

Dokumentarni sekundarni podaci se mogu kombinirati s primarnim ili s drugim sekundarnim podacima. Dijele se na pisane i nepisane materijale odnosno izvore. Pisani izvori mogu uključivati razne bilješke, e-mailove, izvješća, transkripte no mogu uključivati i knjige, časopise, članke u magazinima i novinama. Nepisani materijali uključuju govorne i video snimke, slike, fotografije, filmske i televizijske programe, CD i DVD medije kao i baze podataka kompanija.

Sekundarni podaci koji se baziraju na višestrukim izvorima dijele se na područne podatke (kohorte) i vremenske serije. Kohorte se odnose na skupinama promatranih jedinica u jednome trenutku (npr. poduzeća, države i sl.) dok se vremenske serije odnose na jedinice koje promatramo kroz određeni vremenski period (npr. BDP Hrvatske od 1990. do 2010. godine).

Sekundarni podaci koji se temelje na anketama dijele se na popise, regularno i kontinuirano provođene ankete te *ad hoc* ankete. Popisi obuhvaćaju popise stanovništva, popise nezaposlenih osoba,… Regularno i kontinuirano provođene ankete se odnose na trendove tržišta rada (ankete poslodavaca npr.), ankete o potrošnji kućanstava itd. *Ad hoc* ankete su ankete koje provode organizacije ili sveučilišta kako bi doznali nešto više o subjektima od interesa (potrošači ili studenti).